JUDr. **Sylvia Tiryaki**, PhD. (rodená **Hazuchová**; \* 24. január 1973, Liptovský Mikuláš) je slovenská akademička, analytička a politická komentátorka, právnička so špecializáciou na ľudské práva a medzinárodné právo, aktívna členka občianskej spoločnosti, ktorá do r. 2018 pôsobila v Turecku a v súčasnosti je predsedkyňou pre Helsinský výbor pre ľudské práva na Slovensku.

Životopis
---------

Vyštudovala právo na Právnickej fakulte Univerzity Komenského v Bratislave (Mgr. v roku 1996, JUDr. v roku 2000) a v roku 2013 obhájila titul PhD. v odbore Európske štúdiá a politiky na Fakulte sociálnych a ekonomických vied UK.

Počas jej akademického a profesionálneho pôsobenia v Turecku bola na pozícii viceprezidentky Katedry medzinárodných vzťahov Istanbul Kültür University. Spolu so svojím dlhoročným kolegom Mensurom Akgünom založila v roku 2009 na tureckej univerzite İstanbul Kültür Üniversitesi výskumný inštitút GPoT Center, doslovne „Centrum pre globálne politické trendy", kde zastávala funkciu zástupkyne riaditeľa. Popri tom prednášala medzinárodné právo, filozofiu, ľudské práva a históriu politického myslenia na Fakulte ekonomických a administratívnych vied na İstanbul Kültür Üniversitesi (2003 – 2018) ako členka fakulty, asistentka profesora a neskôr ako podpredsedníčka katedry.

V súčasnosti (2022) pôsobí ako odborný asistent na ústave medzinárodného a európskeho práva Paneurópskej vysokej školy. Súčasne prednáša na Bratislavskej medzinárodnej škole liberálnych štúdií (BISLA) predmet *Európska Únia.*

Sylvia Tiryaki je predsedníčkou Helsinského výboru pre ľudské práva na Slovensku, kde sa venuje zvyšovaniu povedomia o ľudských právach a demokracii a to najmä prostredníctvom vzdelávania. Pracovala na pozícii poradcu Ministra zahraničných vecí SR ako odborník na región Blízkeho východu a Turecka. V súčasnosti spolupracuje s medzinárodnou organizáciou GLOBSEC, kde sa špecializuje na Blízky východ.

Sylvia Tiryaki sa stala aktívnym členom občianskej spoločnosti, keď začala pracovať ako projektový manažér v Tureckej nadácii ekonomických a sociálnych štúdií (TESEV) so sídlom v Istanbule. V rámci svojho pôsobenia v TESEVe medzi iným vypracovala aj právnu analýzu Annanovho plánu pre zjednotenie Cypru, o ktorom hlasovali grécki a tureckí Cyperčania v referende v roku 2004. Neskôr založila Global Political Trends Center (GPoT Center) v Istanbule, kde následne pracovala ako námestníčka riaditeľa až  do roku 2018 a doteraz tu pôsobí ako výskumná pracovníčka. Bola pravidelnou prispievateľkou v tureckom denníku Turkish Daily News (Hürriyet Daily News, 2006 – 2009). Publikovala stĺpčeky zaoberajúce sa rôznymi témami z oblasti medzinárodných politík v tureckom denníku Turkish Daily News. Príležitostne píše analýzy a komentáre pre domáce ako i zahraničné žurnály a zúčastňuje sa medzinárodných konferencií po celom svete.

Okrem iného bola členkou predstavenstva Human Security Collective (2013 – 2017) a prispela k založeniu World Disability Foundation.

V rámci širokej oblasti medzinárodných vzťahov sa špecializuje predovšetkým na nasledovné regióny: Cyprus, Blízky východ, Európska únia, Arménsko, Izrael-Palestína a turecká zahraničná politika.

Publikácie v anglickom jazyku
-----------------------------

* Finding Common Grounds – Rediscovering the Common Narrative of Turkey and Europe. Bratislava: RC SFPA, 2009. (Editovaná kniha)
* A Promise to Keep: Time to end the international isolation of the Turkish Cypriots. Istanbul: TESEV Publications, June 2008. (Editovaná kniha)
* EU Accession Prospects for Turkey and Ukraine: Debates in New Member States. Warsaw: Institute of Public Affairs, 2006. (Editovaná kniha)
* Quo Vadis Cyprus?. Istanbul: TESEV Publications, April 2005. (Editovaná kniha)
* Freedom Flotila: Before and Aftermath in Middle East Observer. Anhens: Security and Defence Analysis Institute, Vol. 1, issue 3, August 2010.
* Ending the Isolation of Turkish Cypriots in Insight Turkey. Istanbul: SETA Foundation, Vol. 12, No. 1/2010, February 2010.
* European Identity 2006 in International Issues & Slovak Foreign Policy Affairs. Bratislava: RC SFPA, Vol. 1, 2006.
* The Annan Plan: A Missed Opportunity. World Security Network, 14 May, 2004.

Referencie
----------

1. 1 2 3 4 5 6  TIRYAKI, Sylvia. *Curriculum Vitae* [online]. T.C. İstanbul Kültür Üniversitesi, 2014, [cit. 2017-01-22]. Dostupné online. Archivované 2017-02-02 z originálu.
2. ↑   Kto je Sylvia Tiryaki. *Hospodárske noviny* (Bratislava: MAFRA Slovakia), 2008-11-04. Dostupné online [cit. 2017-01-22]. ISSN – 1996 1336 – 1996.
3. ↑  Sylvia Hazuchová In:  *Osoby, ktoré získali titul na UK* [online]. Bratislava: Univerzita Komenského, [cit. 2019-02-15]. Dostupné online. Archivované 2019-02-16 z originálu.
4. ↑  Sylvia Tiryaki In:  *Osoby, ktoré získali titul na UK* [online]. Bratislava: Univerzita Komenského, [cit. 2019-02-15]. Dostupné online. Archivované 2019-02-16 z originálu.
5. ↑   *JUDr. Sylvia Tiryaki, PhD. - Fakulta práva* [online]. [Cit. 2022-11-07]. Dostupné online. Archivované 2022-11-07 z originálu.
6. ↑   *JUDr. Sylvia Tiryaki, PhD.* [online]. Bratislava: Bratislavská medzinárodná škola liberálnych štúdií, [cit. 2022-06-07]. Dostupné online.
7. ↑  JUDr. Sylvia Tiryaki, PhD. In:  *Aktívni členovia* [online]. Bratislava: Helsinský výbor pre ľudské práva na Slovensku, [cit. 2022-06-07]. Dostupné online. Archivované 2022-06-21 z originálu.
8. ↑   *Sylvia Tiryaki* [online]. GLOBSEC, [cit. 2022-06-07]. Dostupné online.

Externé odkazy
--------------

* GPoT Center – Centrum pre globálne politické trendy
* Istanbul Kültür Universitesi
* Sylvia Tiryaki na webe BISLA

Zdroj
-----

*Tento článok je čiastočný alebo úplný preklad článku Sylvia Tiryaki na anglickej Wikipédii.*